Mahmud Ahmadinejad

Mahmud Ahmadinejad (محمود احمدی‌نژاد; Arādān, 28 'e ottovre 1956 – Teheran, 28 'e frevaro 2026) è nu puliteco iraniano. Fuje 'o sesto Presiriente d"a Repubbreca Islameca 'e ll'Iran d"o 3 'e aùsto 2005 ô 3 'e aùsto 2013.

Aropp'o primmo mannato, Ahmadinejad ô 2009 vene rijeletto Presiriente, aroppo n' elezzione assaje cumbattuta.

Isso accocchia quase 'o 65% d"e vote, ma 'sta vittoria vene assaje cuntestata d"e sustenitore d"o candidato moderato Mussavi. 'A frase "Where Is My Vote?" (Addo Stà 'o Voto d"o Mijo?) addeventa 'o simbolo d"a prutesta.

Ma, pure grazzjie ô vulere 'e ll'Ayatollah, Ahmadinejad rimmane ô posto suojo, pe'tramente ca migliare 'e cristiane menefestano mmiez'e vije 'e ll'Iran a vuluntà e fà ll'elezzione tutte d"o capo.

Ahmadinejād è stato sinnaco 'e Teheran d"o 3 'e majo 2003 fin'o 28 'e giugno 2005, isso è cunziderato nu cunzervatore religgioso; primma d'addeventà sinnaco isso era 'ngegnere civile e nu pruffessore a ll'Uneverzetà Iraniana 'e Scienzie e Tecnologgia.

Politicamente, è nu membro d"o Cunziglio Centrale 'e ll'Ngegnere d"a Suggità Islameca, ma tene na base puliteca assaje cchiú putente dint'a ll'Alleanza d"e Costrutture 'e ll'Iran islameco.
Ll'alleanza se spartette ô mumento d"e primm'elezzione d"o 2005 sustenenno isso e Mohammad Bagher Ghalibaf ma, pure si 'e membre d"o Cunziglio Cittadino 'e Teheran appujevano Ahmadinejād, e rappresentante parlamentare 'e Teheran vutavano a Ghalibaf.

Categurìa:Puliteche iraniane
Categurìa:Presiriente 'e ll'Iran